CELEX: 62005FJ0041
Language: et
Date: 2010-09-30
Title: Avaliku Teenistuse Kohtu otsus (teine koda) 30.9.2010.#Kurt Jacobs versus Euroopa Komisjon.#Avalik teenistus – Ametnikud – Ametisse nimetamine – Enne uute personalieeskirjade jõustumist reservnimekirja kantud kandidaadid – Palgaastmele määramine uusi ebasoodsamaid sätteid kohaldades – Personalieeskirjade XIII lisa artikli 12 lõige 3.#Kohtuasi F‑41/05.

Kohtulahendite kogumik
                                    AVALIKU TEENISTUSE KOHTU OTSUS
                                                    (teine koda)
                                               30. september 2010
                                                Kohtuasi F-41/05
                                                   Kurt Jacobs
                                                       versus
                                               Euroopa Komisjon
     Avalik teenistus — Ametnikud — Ametisse nimetamine — Enne uute personalieeskirjade jõustumist
         reservnimekirja kantud kandidaadid — Palgaastmele määramine uusi ebasoodsamaid sätteid
                          kohaldades — Personalieeskirjade XIII lisa artikli 12 lõige 3
   Ese:          EÜ artikli 236 ja EA artikli 152 alusel esitatud hagi, millega K. Jacobs palub tühistada
                 11. veebruari 2005. aasta otsuse, millega jäeti rahuldamata tema kaebus 16., 24.
                 ja 31. augusti 2004. aasta otsuste peale ning vajalikul määral tühistada viimati nimetatud
                 otsused osas, milles need määravad ta palgaastmele, mis on madalam
                 konkursiteates COM/B/1/02 esitatud palgaastmest. Samuti palub ta komisjonilt välja
                 mõista 250 000 euro suurune summa kahju hüvitamiseks.
   Otsus:        Jätta hagi rahuldamata. Jätta poolte kohtukulud nende endi kanda.
                                                    Kokkuvõte
   Ametnikud — Ametniku seisund — Ametnikuks saamise tingimused ei ole täidetud, kui ametisse
   nimetamine ei ole nõuetekohane
   (Personalieeskirjad, artikkel 3)
   Euroopa Liidu avaliku teenistuse õiguse põhimõtete kohaselt toimub ametniku ametisse nimetamine
   ainult personalieeskirjade ettenähtud viisil ja tingimustel.
   Ametniku ja administratsiooni vaheline õigussuhe tuleneb personalieeskirjadest ning see ei ole
   lepinguline, kuna personalieeskirjade artikkel 3, mille sõnastust ei muudetud määrusega nr 723/2004,
   millega muudetakse ametnike personalieeskirju ja muude teenistujate teenistustingimusi, eeldab, et
   ametniku ametisse nimetamise aluseks on tingimata ametisse nimetava asutuse ühepoolne akt, milles
   on märgitud täpne kuupäev, mil ametisse nimetamine jõustub, ning ametikoht, millele asjast huvitatud
   isik määratakse. Selline ametisse nimetamine ei tulene seega tööpakkumise vastuvõtmisest tulenevast
   väidetavast tahteavaldusest, ja seda eriti siis, kui tööpakkumise on esitanud institutsiooni teenistujad,
   kelle puhul ei ole tegemist ametisse nimetava asutusega.
   Seega alles pärast nimetatud asutuse poolt ametisse nimetamise otsuse tegemist võib avatud konkursi
   edukalt läbinud isik nõuda oma õigusi ametnikuna ja järelikult nõuda personalieeskirjade sätete
   kohaldamist.
ET
         ECLI:EU:F:2010:116                                                                                1
 ---pagebreak---                                     KOKKUVÕTE – KOHTUASI F-41/05
                                          JACOBS VS. KOMISJON
                                                                                         (vt punktid 43, 44 ja 52)
  Viited:
  Euroopa Kohus: 13. mai 1970, kohtuasi 18/69: Fournier vs. komisjon (EKL 1970, lk 249).
  Esimese Astme Kohus: 10. aprill 1992, kohtuasi T-40/91: Ventura vs. parlament (EKL 1992, lk II-1697, punktid 40
  ja 41); 19. juuli 1999, kohtuasi T-74/98: Mammarella vs. komisjon (EKL AT 1999, lk I-A-151 ja II-797,
  punktid 25–27); 11. juuli 2007, kohtuasi T-58/05: Centeno Mediavilla jt vs. komisjon (EKL 2007, lk II-2523,
  punktid 54 ja 55).
2                                                                                           ECLI:EU:F:2010:116